[{"text_idx": "#000000", "text": "Paanikahoog \u2013 kuidas sellega toime tulla?"}, {"text_idx": "#000001", "text": "Kas sind haarab aeg-ajalt a\u0308kki tekkiv tugev ja u\u0308levoolav hirm ning a\u0308revustunne, mis kestab mitmeid minuteid? Su\u0308da klopib, sul on kuum, higistad ja ei ja\u0308tku o\u0303hku? Oled a\u0308a\u0308rmiselt rahutu, ei suuda keskenduda ning sind valdab vo\u0303ib-olla lausa surmahirm? Tekkides ettena\u0308gematul ajal ilma ilmse po\u0303hjuseta? Kui jah, siis vo\u0303ib tegu olla paanikaha\u0308irega, mis va\u0308ljendub paanikahoona."}, {"text_idx": "#000002", "text": "Paanikahood on korduvad rasked a\u0308revushood, mis ongi paanikaha\u0308ire po\u0303hiliseks isea\u0308rasuseks. Need ei pruugi olla seotud mingi kindla situatsiooniga ja sellest tulenevalt on hoog inimese jaoks enamasti ootamatu."}, {"text_idx": "#000003", "text": "Paanikahood on a\u0308kilised intensiivse hirmu perioodid, mis vo\u0303ivad ho\u0303lmata su\u0308damepekslemist, higistamist, va\u0308rinaid, la\u0308mbumistunnet, tuimust ning tunnet, et midagi halba on kohe juhtumas. Nende su\u0308mptomitega vo\u0303ib kaasneda ka valutunne rinnakus, iiveldus, no\u0303rkus ning ko\u0303hu- ja peavalu."}, {"text_idx": "#000004", "text": "Maksimaalne su\u0308mptomite tase ilmneb tavaliselt mo\u0303ne minuti jooksul. Hoogude kestus on varieeruv ja va\u0308ga individuaalne, kuid ei kesta u\u0308ldiselt u\u0308le poole tunni. Iseenesest ei ole tegu eluohtliku konditsiooniga, kuid see vo\u0303ib po\u0303hjustada sekundaarseid tervisemuresid nagu hu\u0308perventilatsiooni to\u0303ttu po\u0303hjustatud teadvusekadu. Seela\u0308bi vo\u0303ib inimene kukkuda ja enesele kehavigastusi tekitada."}, {"text_idx": "#000005", "text": "Paanikahoogu iseloomustab ebaratsionaalne hirm nt katastroofi vo\u0303i vo\u0303i kontrolli kaotamise ees kuigi reaalset ohtu ei pruugi olla"}, {"text_idx": "#000006", "text": "Mis paanikahooge tekitab ja esile kutsub?"}, {"text_idx": "#000007", "text": "Antud konditsiooni tekkepo\u0303hjuseks on olemas mitmeid teooriaid, kuid puudub kindel konsensus. Ku\u0308ll on teada, et antud ha\u0308ire on geneetiliselt edasikanduv andes ligi 50% to\u0303ena\u0308osuse avaldumaks ka ja\u0308rglastel. Paanikahoogu diagnoosib arst su\u0308mptomaatika ja teatud kriteeriumite ta\u0308idetavuse alusel. Nendeks on teatud foobiate va\u0308listamine nagu nt agora- ja sotsiaalfoobia ning ka depressiooni puudumine."}, {"text_idx": "#000008", "text": "Naiste seas on paanikaha\u0308ire esinevus oluliselt suurem kui meestel"}, {"text_idx": "#000009", "text": "U\u0308htlasi peab u\u0308he kuu va\u0308ltel, ilma na\u0308ilise po\u0303hjuseta \u2013 esinema mitmeid tugevaid hooge. Kui va\u0308lja arvata hirm uute hoogude ees, siis vahepealne aeg peaks olema u\u0308leu\u0308ldiselt mure-ja hirmuvaba."}, {"text_idx": "#000010", "text": "Enamjaolt ei ole paanikahoog seletatav mo\u0303ne ka\u0308ivitava teguriga, kuid seda vo\u0303ib esineda ka no\u0308 su\u0308mptomina mingile muule po\u0303hiprobleemile. Va\u0308ga raske on ta\u0308ie kindlusega va\u0308ita selliste hoogude tekkepo\u0303hjuseid, kuid on teada, et need vo\u0303ivad esineda erinevate ha\u0308irete raames \u2013 nagu na\u0308iteks a\u0308revusha\u0308ire, sotsiaalse foobia, posttraumaatilise stressisu\u0308ndroomi, depressiooni, alkoholi liigtarvitamise ja narkootikumite tarvitamise jpms."}, {"text_idx": "#000011", "text": "Paanikahoog vo\u0303ib tekkida igal ajal ning paljud, kes selle ha\u0308ire all kannatavad, elavad pidevas uue hoo hirmus"}, {"text_idx": "#000012", "text": "Riskiteguriteks on nt nikotiin, alkohol, narkootikumid, ko\u0303rge kestev stress, traumaatilised elusu\u0308ndmused, haigestumised ja isegi liigne kofeiin. Kaasuvate haigustena on seostatud astmat, epilepsiat, migreeni ja pingepeavalu, a\u0308rritatud soole su\u0308ndroomi, rahutute jalgade su\u0308ndroomi, pidevat kurnatust, su\u0308dameversoonkonna haigusi kuid ka erinevaid vaimse tervise ha\u0308ireid."}, {"text_idx": "#000014", "text": "Mo\u0303nedel inimestel vo\u0303ib va\u0308lja kujuneda hirm rahvastatud avalike kohtade vo\u0303i kinniste ja piiratud alade ees, sest just sellises kohas oli varasemalt hoog tekkinud. Paanikahoogude sagedus on u\u0308sna varieeruv ning vo\u0303ib esineda vaid paar korda aastas, kuni a\u0308a\u0308rmusliku paari korrani pa\u0308evas. Mitte ko\u0303igil, kes kogevad sellist hoogu, ei arene va\u0308lja paanikaha\u0308iret ning tegu vo\u0303ibki olla u\u0308hekordse juhtumiga."}, {"text_idx": "#000015", "text": "Tervislik eluviis aitab vo\u0303idelda paanikahoogude vastu, sest ka vaimne tervis on osa osa tervikust"}, {"text_idx": "#000016", "text": "Paanikahoo esmakordsel tekkimisel on tavaliselt tegu ko\u0303ikeho\u0303lmava tundega, mida sa to\u0303ena\u0308oliselt ei suuda kontrollida. Kuid nagu nagu u\u0308lalpool kirjas \u2013 tegu on mo\u0308o\u0308duva na\u0308htusega. Sellest juhtumist tasuks aga o\u0303ppida, et olla igaks juhuks valmis vo\u0303imalikuks uueks hooks."}, {"text_idx": "#000018", "text": "Su\u0308gav hingamine aitab vabastada stressi kuid ka leevendab paanikahoo kestust ja jo\u0303udu"}, {"text_idx": "#000019", "text": "Hingamisharjutused on levinud ning lihtne meetod, mida tasuks harjutada ja proovida. Su\u0308gav hingamine kasutab diafragmat, mille to\u0303ttu nimetatakse seda ka ko\u0303huhingamiseks kuna liigub peamiselt ko\u0303ht. Rinnahingamist, kus to\u0303useb peamiselt rinnak ja o\u0303lad \u2013 on seevastu rohkem seostatud pindmise hingamise ja hingeldamisega, vo\u0303imendades hoogu veelgi."}, {"text_idx": "#000020", "text": "Ko\u0303huhingamisel on ro\u0303hkso\u0303na hingamise kontrollimisel, mille to\u0303ttu keskendud antud tegevusele, mis rahustab mo\u0303ttetegevust ning lo\u0303o\u0303gastab keha. Heida vo\u0303imalusel pikali, pane ka\u0308si ko\u0303hule ning ja\u0308lgi kuidas see sisse- ja va\u0308ljahingamisel langeb ja to\u0303useb. Sissehingamisel u\u0308tle endale \u201eu\u0308ks\u201c ning va\u0308ljahingamisel \u201elo\u0303o\u0303gastu\u201c. Tee seda vo\u0303imalikult rahulikus tempos kuni ku\u0308mneni ning siis alusta otsast peale. Keskendu hingamisele ja so\u0303nadele. Seda on esialgu kindlasti va\u0308ga raske teostada, kuid eelnevalt harjutades, valmistad end ette ootamatuks olukorraks, teades juba ette mida tegema peaks."}, {"text_idx": "#000021", "text": "Lihaslo\u0303o\u0303gastuse harjutused aitavad tunnetada ja kontrollida paremini oma keha ja sedasi va\u0308hendada ha\u0308ire mo\u0303juvo\u0303imu"}, {"text_idx": "#000022", "text": "Lihaslo\u0303o\u0303gastuse harjutused on populaarseks meetodiks kuna keha reageerib a\u0308revusele lihaspingete na\u0308ol ning keskendudes lihtsatele kehalistele harjutustele, oleme vo\u0303imelised suunama oma mo\u0303tted mingile konkreetsele tegevusele, va\u0308hendades sedasi ka a\u0308revat meeleolu."}, {"text_idx": "#000023", "text": "Leia harjutuste tegemiseks rahulik koht ning pinguta erinevaid lihaseid \u2013 tehes seda nt alates so\u0303rmedest kuni varvasteni va\u0308lja. On erinevaid harjutusi ja tehnikaid nagu nt foam rolling kuid lihtsaim viis on pingutada konkreetset lihast mo\u0303neks sekundiks ning siis see lo\u0303dvestada ku\u0308mneks sekundiks, keskendudes pingelangusele. Harjuta eelnevalt see rutiin mo\u0303ned korrad la\u0308bi, siis oskad vajaduse tekkides ennast kergemini abistada."}, {"text_idx": "#000024", "text": "Meditatsiooni viljelemine aitab olla enesega rohkem u\u0308henduses, saades parem u\u0308levaade paanikaha\u0308irest ja selle seostest sinuga"}, {"text_idx": "#000025", "text": "Mediteerimine ja teadvelolek on meetodid, mis aitavad edukalt leevendada igapa\u0308evastressi, kuid on abimeheks ka a\u0308revatel momentidel. Antud tehnikad o\u0303petavad iseenda suhtes vaatlejaks olema, saades sedasi teadlikumaks iseenda sisemaailmast ja end u\u0308mbritsevast keskkonnast. Rakendades hoo ajal meditatsiooni, oleme vo\u0303imelised olukorda kergemini aktsepteerima ja endaga juhtunust paremini aru saama."}, {"text_idx": "#000026", "text": "Lihtne viis on olla istuvas asendis, sulgeda silmad, langetada pea ning kasutada eelnevalt kirjeldatud su\u0308gava hingamise tehnikat. Vo\u0303tmeso\u0303na on hingamisele keskendumine ning u\u0308les kerkivatele mo\u0303tetele mitte ta\u0308helepanu po\u0308o\u0308ramine. Proovi oma mo\u0303tteid mitte maha suruda ja kui mo\u0303ttelo\u0303ng la\u0308hebki uitama, siis pu\u0308u\u0308a mitte vihastuda ning hingamisru\u0308tmile tagasi po\u0308o\u0308rduda. Tegele sellega mo\u0303ni minut ning seeja\u0308rel ava silmad ja vaatle rahulikult u\u0308mbrust, teadvustades enesele, et omad olukorra u\u0308le kontrolli."}, {"text_idx": "#000027", "text": "Elus ei tuleks midagi karta vaid pigem seda mo\u0303ista"}, {"text_idx": "#000030", "text": "Ashwagandha on u\u0308ks va\u0308heseid rahustavaid adaptogeenseid taimi mida on traditsiooniliselt kasutatud heaolu tunde suurendamiseks, une kvaliteedi to\u0303stmiseks ja stressitaseme tasakaalustamiseks."}, {"text_idx": "#000033", "text": "Kes on a\u0308mmaemand? A\u0308mmaemanda eriala plussid"}, {"text_idx": "#000034", "text": "Kes on o\u0303de? O\u0303enduse eriala plussid"}, {"text_idx": "#000035", "text": "Teaduslikult to\u0303estatud \u2013 suhkrumaks vo\u0303ib aidata va\u0308hendada u\u0308lekaaluliste osakaalu u\u0308hiskonnas"}]